CELEX: 52005PC0165
Language: mt
Date: 2005-04-26
Title: Proposta għal deċiżjoni tal-Kunsill dwar projbizzjoni provviżorja ta’ l-użu u l-bejgħ fil-Lussemburgu ta’ qamħirrum ġenetikament modifikat (Zea mays L. line Bt 176) skond id-Direttiva 2001/18/KE

Avviż Legali Importanti

|

52005PC0165

Proposta għal deċiżjoni tal-Kunsill dwar projbizzjoni provviżorja ta’ l-użu u l-bejgħ fil-Lussemburgu ta’ qamħirrum ġenetikament modifikat (Zea mays L. line Bt 176) skond id-Direttiva 2001/18/KE  /* KUMM/2005/0165 finali */  

	Brussel 26.4.2005KUMM(2005) 165 finaliProposta għalDEĊIŻJONI TAL-KUNSILLdwar projbizzjoni provviżorja ta’ l-użu u l-bejgħ fil-Lussemburgu ta’ qamħirrum ġenetikament modifikat ( Zea mays L. line Bt 176) skond id-Direttiva 2001/18/KE(preżentata mill-Kummissjoni)MEMORANDUM TA’ SPJEGA1. Dwar it-tqegħid fis-suq tal-qamħirrum ġenetikament modifikata (Zea mays L. line Bt 176 ) , ġie deċiż bid-Deċiżjoni tal-Kummissjoni 97/98/KE tat-23 ta’ Jannar 1997, skond id-Direttiva tal-Kunsill 90/220/KEE, li jingħata l-kunsens għat-tqegħid fis-suq tal-prodott.2. Fil-5 ta’ Frar ta’ l-1997 l-awtoritajiet Franċiżi taw il-kunsens għat-tqegħid fis-suq ta’ dak il-prodott.3. Skond l-Artikolu 35(1) tad-Direttiva 2001/18/KE li ssostitwiet id-Direttiva 90/220/KEE proċeduri fir-rispett ta’ notifiki dwar it-tqegħid fis-suq ta’ organiżmi ġenetikament modifikati li għadhom ma ġewx kompletati sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.4. Skond l-Artikolu 16 tad-Direttiva 90/220/KEE, l-awtoritajiet tal-Lussemburgu infurmaw lill-Kummissjoni fis-17 ta’ Marzu 1997 tad-deċiżjoni tagħhom li tipprojbixxi provviżorjament l-użu u l-bejgħ tal-qamħirrum ġenetikament modifikata in kwistjoni u tat raġunijiet għal dan.5. Ir-raġunijiet ppreżentati mil-Lussemburgu fis-sustanza kienu l-istess bħal dawk ippreżentati mill-Awstrija fl-14 ta’ Frar 1997 dwar il-linja tal-qamħirrum Bt 176. Il-Kumitat Xjentifiku ta’ l-Ikel, il-Kumitat Xjentifiku għan-Nutrizzjoni ta’ l-Annimali u l-Kumitat Xjentifiku għal Pestiċidi kkunsidraw li l-informazzjoni ppreżentata mill-Awstrija ma kkostitwitx evidenza xjentifika ġdida ta’ rilevanza li ma kinietx ttieħded in konsiderazzjoni waqt l-evalwazzjoni oriġinali ta’ l-inkartament u li jagħti lok għal reviżjoni ta’ l-opinjonijiet oriġinali tagħhom dwar dan il-prodott.6. Fid-9 ta’ Jannar kif ukoll fid-9 u s-17 ta’ Frar 2004 l-Awstrija ppreżentat lill-Kummissjoni informazzjoni addizzjonali biex issostni l-miżuri nazzjonali dwar il-linja tal-qamħirrum Bt 176.7. L-Awtorità Ewropea tas-Sigurtà ta’ l-Ikel ikkunsidrat li l-informazzjoni ppreżentata mill-Awstrija ma kkostitwitx evidenza xjentifika ġdida li tinvalida l-valutazzjoni għar-riskju ambjentali tal-linja tal-qamħirrum Bt 176.8. Taħt dawn iċ-ċirkostanzi l-Artikolu 23 tad-Direttiva 2001/18/KE jirrikjedi lill-Kummissjoni tieħu deċiżjoni skond il-proċeduri stipulati fl-Artikolu 30(2) tad-Direttiva għal liema l-Artikoli 5 u 7 tad-Deċiżjoni 1999/468/KE ser japplikaw, wara li kkunsidra d-dispożizzjonijiet ta’ l-Artikolu 8 tiegħu.9. Billi l-Kumitat Xjentifiku ta’ l-Ikel, il-Kumitat Xjentifiku għan-Nutrizzjoni ta’ l-Annimali u l-Kumitat Xjentifiku għal Pestiċidi kif ukoll l-EFSA kkunsidraw li l-prodott ma jikkostitwix riskju għas-saħħa tal-bniedem jew ta’ l-ambjent il-Kummissjoni ppreparat abbozz tad-Deċiżjoni li titlob lil-Lussemburgu tirrevoka l-miżura dwar il-linja tal-qamħirrum Bt 176.10. L-abbozz tad-Deċiżjoni ġie ppreżentat, skond l-Artikolu 5(2) tad-Deċiżjoni 1999/468/KE, għal opinjoni, lill-Kumitat stabbilit taħt l-Artikolu 30 tad-Direttiva 2001/18/KE.11. L-ebda opinjoni ma’ ngħatat mill-Kumitat, wara l-konsultazzjoni, fid-29 ta’ Novembru 2004, li titlob li, il-Kummissjoni, skond l-Artikolu 5(4) tad-Deċiżjoni 1999/468/KE, ser, bla dewmien, tippreżenta lill-Kunsill proposta relata għall-miżuri li jridu jittieħdu u ser tinforma lill-Parlament Ewropew.12. L-Artikolu 5(6) tad-Deċiżjoni 1999/468/KE tipprovdi li l-Kunsill jista’, fejn xieraq fir-rigward ta’ kull tali pożizzjoni, jaġixxi b’maġġoranza kkwalifikata f’perijodu ta’ tliet xhur fi qbil ma’ l-Artikolu 30(2) tad-Direttiva 2001/18/KE. Jekk f’dak il-perijodu ta’ tliet xhur, il-Kunsill indika bi maġġoranza kkwalifikata li topponi tali proposta, il-Kummissjoni ser tirrieżaminah, waqt li jekk, fl-iskadenza ta’ dak il-perijodu l-Kunsill ma jkunx għadu adotta l-att ta’ implimentazzjoni propost jew indika l-oppożizzjoni tiegħu, mela l-att ta’ implimentazzjoni propost ser jiġi adottat mill-Kummissjoni.Proposta għalDEĊIŻJONI TAL-KUNSILLdwar projbizzjoni provviżorja ta’ l-użu u l-bejgħ fil-Lussemburgu ta’ qamħirrum ġenetikament modifikat ( Zea mays L. line Bt 176) skond id-Direttiva 2001/18/KE(Test b’rilevanza għaż-ŻEE)(It-test bil-Franċiż biss huwa awtentiku)IL- KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx maħsub fl-ambjent ta’ organiżmi ġenetikament modifikati u li tirrevoka d-Direttiva tal-Kunsill 90/220/KEE[1], u b’mod partikulari l-Artikolu 23(2) tagħha,Wara li kkunsidra l-proposta tal-Kummissjoni,Billi:(1) Bid-Deċiżjoni tal-Kummissjoni 97/98/KE tat-23 ta’ Jannar 1997 dwar it-tqegħid fis-suq ta’ qamħirrum ġenetikament modifikat ( Zea mays L.) bil-modifika mħallta għal proprjetajiet ta’ l-insettiċidi mogħti mill-ġene Bt-endotoxin u żieda fit-tolleranza għall- herbicide glufosinate ammonium skond id-Direttiva tal-Kunsill 90/220/KEE[2] ġie deċiż li ser jingħata l-kunsens għat-tqegħid ta’ dan il-prodott fis-suq.(2) Fil-5 ta’ Frar ta’ l-1997 l-awtoritajiet Franċiżi taw il-kunsens għat-tqegħid fuq is-suq ta’ dak il-prodott.(3) Skond l-Artikolu 35(1) tad-Direttiva 2001/18/KE li ssostitwit id-Direttiva 90/220/KEE[3] proċeduri fir-rispett ta’ notifiki dwar it-tqegħid fis-suq ta’ organiżmi ġenetikament modifikati li għadhom ma ntemmux sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.(4) Fis-17 ta’ Marzu 1997 il-Lussemburgu informa l-Kummissjoni bid-deċiżjoni tiegħu li jipprojbixxi provviżorjament l-użu u l-bejgħ ta’ dan il-qamħirrum ġenetikament modifikat u ta raġunijiet skond l-Artikolu 16(1) tad-Direttiva 90/220/KEE.(5) Ir-raġunijiet ppreżentati mil-Lussemburgu fis-sustanza kienu l-istess bħal dawk ippreżentati mill-Awstrija ta’ l-14 ta’ Frar 1997 dwar il-linja tal-qamħirrum Bt 176. Il-Kumitati Xjentifiċi kkunsidraw li l-informazzjoni ppreżentata mill-Awstrija ma kienx hemm evidenza xjentifika ġdida ta’ rilevanza li ma kinitx ittieħdet in konsiderazzjoni waqt il-valutazzjoni oriġinali ta’ l-inkartament u li kien jagħti lok għal reviżjoni ta’ l-opinjonijiet oriġinali tagħhom dwar dan il-prodott.(6) Fid-9 ta’ Jannar kif ukoll fid-9 u s-17 ta' Frar 2004 l-Awstrija ppreżentat lill-Kummissjoni informazzjoni addizzjonali biex issostni il-miżuri nazzjonali tagħha dwar il-linja tal-qamħirrum Bt 176 li għandha implikazzjonijiet diretti fuq il-valutazzjonijiet xjentifiċi tal-miżuri nazzjonali meħuda mil-Lussemburgu bħalissa.(7) L-Awtorità Ewropea tas-Sigurtà ta’ l-Ikel ikkunsidrat li l-informazzjoni ppreżentata mill-Awstrija ma fijhix evidenza xjentifika ġdida li tinvalida l-valutazzjoni għar-riskju ambjentali tal-linja tal-qamħirrum Bt 176.(8) Taħt dawn iċ-ċirkostanzi ma hemm l-ebda raġuni biex dan il-prodott jitqis riskju għas-saħħa tal-bniedem jew għall-ambjent.(9) Il-Lussemburgu għandu għalhekk jirrevoka l-miżuri tiegħu.(10) L-ebda opinjoni ma’ ġiet mogħtija mill-Kumitat stabbilit taħt l-Artikolu 30 tad-Direttiva 2001/18/KE dwawr il-miżuri stipulati fl-abbozz tad-Deċiżjoni tal-Kummissjoni, wara l-konsultazzjoni tal-Kumitat, fid-29 ta’ Novembru 2004, skond il-proċedura stipulata fl-Artikolu 30(2) tad-Direttiva,ADOTTAT DIN ID-DECIZJONI:Artikolu 1Il-miżuri meħuda mil-Lussemburgu biex jipprojbixxu l-użu u l-bejgħ tal-qamħirrum ġenetikament modifikat awtorizzat għat-tqegħid fuq is-suq mid-Deċiżjoni 97/98/KE mhumiex ġustifikati taħt id-dispożizzjonijiet ta’ l-Artikolu 23 tad-Direttiva 2001/18/KE.Artikolu 2Il-Lussemburgu ser jieħu l-passi meħtieġa biex jikkonforma ma’ din id-Deċiżjoni mhux aktar tard minn 20 ġurnata wara din in-notifika.Artikolu 3Din id-Deċiżjoni hija indirizzata lill-Gran Dukat tal-Lussemburgu.Magħmula fi Brussell, […] 2005.Għall-KunsillIl-President 

[1] ĠU L 106, tas-17.4.2001 p. 1.

[2] ĠU L 31, ta’ l-1.2.1997, p. 69

[3] ĠU L 117, tat-8.5.1990, p. 15